वंशीधर नगर(गढ़वा): प्रखंड के कोलझिकि पंचायत पईन टोला से करकचिया सामुदायिक भवन तक बनने वाले प्रधानमंत्री सड़क योजना अंतर्गत एक करोड़ 59 लाख की लागत से 2.7 किलोमीटर लंबाई की बन रही काली करण पथ निर्माण में घटिया क्वालिटी के पत्थर का प्रयोग किया जा रहा है। पुल-पुलिया बनाने के लिए 12-1 के मशाले से जोड़ाई के लिए किया जा रहा है। जब कि उसमें लगे कुछ मजदूरों ने नाम न छापने की शर्त पर बताया कि मजदूरी भी कम दिया जाता है। जानकारी मिलने पर प्रखंड प्रमुख रविन्द्र पासवान व उपप्रमुख रामप्रवेश प्रजापति ने मौके पर पहुच कर कार्य की जांच किया।इस संबंध में और जानकारी प्राप्त करने के लिए कराए जा रहे कार्य के संवेदक जोखू सिंह से संपर्क करने का प्रयास किया गया परंतु उनसे संपर्क नही हो सका।